- Hindi News
- National
- खराब सड़कों पर सांसद बिफरे तो कलेक्टर बोले अफसर सुधारें वरना कर देंगे टोल फ्री
खराब सड़कों पर सांसद बिफरे तो कलेक्टर बोले-अफसर सुधारें वरना कर देंगे टोल फ्री
सांसद लक्ष्मीनारायण यादव की अध्यक्षता में मंगलवार को कलेक्टोरेट सभाकक्ष में जिला विकास समन्वय और निगरानी समिति (दिशा) की बैठक हुई। इसमें सांसद ने एमपीआरडीसी के अधिकारी से कहा कि आप जो सड़कें बना रहे हैं उनकी गुणवत्ता ठीक नहीं है। जरूआखेड़ा से बांदरी सड़क ही नहीं, टोल टैक्स वाली सड़कों में भी जगह-जगह गड्ढ़े होने से खासी परेशानी हो रही है। सड़कें दुरूस्त करें। यह सुनते ही कलेक्टर विकास नरवाल ने एमपीआरडीसी प्रमुख से कहा कि मुझे ठेकेदारों के बारे में पूरी जानकारी जल्दी दें। नहीं तो टोल टैक्स वाली सड़कें जब तक ठीक नहीं होंगी, उन सड़कों को टोल टैक्स फ्री कर देंगे।
इन्हें दिया है नोटिस : एनएच के प्रमुख दीपक असाटी को बैठक में गैरहाजिर रहने पर कलेक्टर ने शोकाज नोटिस दिया है। हालांकि बैठक में और भी कई अधिकारी अनुपस्थित थे। लेकिन उनकी गैरहाजिरी पर चर्चा नहीं हुई।
पानी के लिए क्या हो रहा है : सांसद लक्ष्मी नारायण यादव ने पीएचई के निर्माण कार्योंं की समीक्षा करते हुए सवाल किया कि कौन-कौन से काम चल रहे हैं। अधिकारी जितेंद्र मिश्र ने बताया कि ग्रामीण बसाहटों में दो लाख से कम के काम 40 ग्राम पंचायतों में तो 15 मार्च तक पूरे हो जाएंगे। विभाग नेे शासन को 182 कामों की कार्ययोजना भेजी थी।
स्कूलों में 8 साल से अधूरे पड़े हैं अतिरिक्त कक्ष
सर्वशिक्षा अभियान के अतिरिक्त कक्ष बंडा ही नहीं दूसरे ब्लाकों में भी वर्ष 2008 से अधूरे पड़े हैं। कक्ष का निर्माण रुकने की वजह क्या है। इस पर डीपीसी एचपी कुर्मी ने बताया कि इन कक्षों के मामले एसडीएम कोर्ट में लंबित हैं। कलेक्टर ने मामले में संज्ञान लेते हुए कहा कि मुझे इसकी जानकारी दे कि कितने प्रकरणों में एफआईआर की कार्यवाही हुई है । एसडीएम. कोर्ट में चल रहे प्रकरणों को तीन महीने के भीतर निराकृत किए जाएं। खुरई के विधायक प्रतिनिधि अशोक सिंह बामोरा ने जैसीनगर के पड़रई के स्कूल में पानी की व्यवस्था नहीं होने की बात कही।
लाेकल स्त्रोत चिंहित करें
कलेक्टर बोले-स्थानीय स्त्रोत चिन्हित किए जाएं, ताकि ग्रामीण क्षेत्रों की पेयजल व्यवस्था को दुरूस्त किया जा सके। पीएचई के कार्यपालन यंत्री से कहा गया है कि जिला पंचायत सीईओ से समन्वय स्थापित करें ताकि जिले की सभी 755 पंचायतों में पेयजल व्यवस्था के लिए एक-एक नोडल अधिकारी की नियुक्ति की जा सके। बंडा जनपद अध्यक्ष ने शिकायत भरे लहजे में पंचम नगर परियोजना के डूब में आएं गांवों के विस्थापितों को अब तक सहायता राशि मुहैया नहीं कराने का सवाल किया तो इस बारे में सांसद ने बताया कि मामला दमोह संसदीय क्षेत्र का है।
स्कूलों में 8 साल से अधूरे पड़े हैं अतिरिक्त कक्ष
सर्वशिक्षा अभियान के अतिरिक्त कक्ष बंडा ही नहीं दूसरे ब्लाकों में भी वर्ष 2008 से अधूरे पड़े हैं। कक्ष का निर्माण रुकने की वजह क्या है। इस पर डीपीसी एचपी कुर्मी ने बताया कि इन कक्षों के मामले एसडीएम कोर्ट में लंबित हैं। कलेक्टर ने मामले में संज्ञान लेते हुए कहा कि मुझे इसकी जानकारी दे कि कितने प्रकरणों में एफआईआर की कार्यवाही हुई है । एसडीएम. कोर्ट में चल रहे प्रकरणों को तीन महीने के भीतर निराकृत किए जाएं। खुरई के विधायक प्रतिनिधि अशोक सिंह बामोरा ने जैसीनगर के पड़रई के स्कूल में पानी की व्यवस्था नहीं होने की बात कही।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva